เข้าหาคู่เต้นของคุณ เต้นโดยเอาสะโพกสีกัน
ขณะที่คุณกำลังรอเพลงฮิพฮอพหรือเพลงเฮ้าส์ ให้สอดส่องหาคู่เต้นที่คุณอยากจะเต้นสีกับเค้า คุณคงไม่อยากไปอยู่กลางฟลอร์เต้นรำกลางเพลงช้าและพลาดโอกาสในการเต้นสีกันกับคู่เต้น คุณสามารถเดินไปหาใครสักคนที่ฟลอร์ หรือจะเดินไปฟลอร์กับเพื่อนของคุณ และเตรียมตัวให้พร้อมที่จะเข้าไปเต้นร่วมกัน หากคุณกล้าพอ คุณอาจเดินไปหาคู่เต้นที่เล็งไว้และถามอีกฝ่ายว่า "นี่คุณ อยากเต้นกันมั้ย?" แต่หากคุณอยากจะให้เนียนกว่านั้น ให้คุณออกไปเต้นบนฟลอร์เลย เต้นจนคนที่คุณเล็งไว้สังเกตเห็นคุณ คุณอาจจะพยักหน้าและยิ้มให้อีกฝ่ายขณะที่คุณทั้งสองต่างกำลังขยับเข้ามาใกล้กันมากขึ้นๆ จนกระทั่งมีการสัมผัสกัน ขอแค่อย่าเข้าหาคนที่คุณไม่รู้จักเลยโดยไม่มีการจ้องตากันก่อน ไม่เช่นนั้นคุณอาจถูกปฏิเสธ โดยทั่วไป ผู้ชายจะเข้าหาผู้หญิงทางข้างหลังเพื่อเป็นการเริ่ม อย่างไรก็ดี คุณสามารถเต้นโดยหันหน้าเข้าหากันได้เสมอ ผู้หญิงควรค่อยๆ หันหน้าออกจากผู้ชายจนกระทั่งตนเองเต้นโดยหันหลังให้กับอีกฝ่าย ฝ่ายชายเองควรอยู่ข้างหลัง โดยเว้นระยะห่างตามสมควร แต่ก็ให้ใกล้พอที่จะวางมือไว้บนสะโพกหรือด้านข้างของหญิงสาวได้เมื่อถึงเวลาเหมาะสม  ยืนห่างฝ่ายชายประมาณหนึ่งฟุต ในตอนต้น คุณควรเว้นระยะห่างให้เหมาะสม คุณสามารถขยับเข้าใกล้กันได้ภายหลังเมื่อคุณรู้สึกสบายใจมากขึ้น ขณะที่โดยทั่วๆ ไป ผู้ชายจะเป็นฝ่ายยืนข้างหลัง คุณสามารถสลับสับเปลี่ยนได้ตามสะดวก สะโพกของฝ่ายหญิงควรจะส่ายวนเป็นวงกลม และสะโพกฝ่ายชายก็ควรจะขยับไปในทางเดียวกัน ก่อนที่ฝ่ายชายจะวางมือลงบนร่างกายของฝ่ายหญิง คู่เต้น หรือผู้ร่วมกลุ่มเต้นควรจะหาจังหวะที่ตนรู้สึกสบายใจที่จะเต้น  หากคุณอยู่ข้างหน้า ให้ขยับสะโพกหมุนไป ให้สะโพกอยู่ระดับเดียวกับบริเวณเป้ากางเกงอีกฝ่าย และเป็นคุณที่คุมสถานการณ์ หากคุณอยู่ข้างหลัง ให้ตามการเคลื่อนไหวของอีกฝ่าย เชิงกรานของคุณอาจจะขนานกันพอดีกับคู่เต้น หรือเหลื่อมกันเล็กน้อย เพื่อที่ว่าขาของคุณจะได้อยู่ตรงหว่างขาของอีกฝ่าย เมื่อคุณอยู่ในช่วงที่อะไรๆ ไหลลื่นดีแล้ว ผู้ชายก็ควรวางมือบริเวณสะโพกฝ่ายหญิง และไม่จำเป็นต้องจับแน่นเกิน -- เอาแค่ให้พอที่จะช่วยให้ตนเองยืนได้อย่างมั่นคง และเพื่อให้พวกคุณพร้อมเข้าสู่การเต้นที่จริงจังมากขึ้น หญิงสาวอาจจะย่อเข่าเพื่อให้คุณทั้งคู่ต่างขยับลงต่ำได้   ขณะที่ฝ่ายหญิงย่อต่ำ มือของเธออาจจะลูบไล้ที่ต้นขา และแม้กระทั่งหัวเข่า หญิงสาวสามารถปล่อยมือเป็นอิสระ ยกขึ้นยกลงตามจังหวะเพลงขณะที่สายตาจ้องมองไปที่ต้นขาหรือเข่า ผู้ชายเตรียมรอการส่ายสะโพกจากฝ่ายหญิงได้เลย และสาวๆ ก็ควรต้องส่ายสะโพกด้วย โดยฝ่ายหญิงจะค่อยๆ ลงต่ำ วางมือของเธอลงบนเข่า หรือจับมือฝ่ายชายที่วางที่ใกล้ๆ ขณะที่เธอโน้มตัวไปด้านหน้า ด้านหลังของเธอก็จะยกสูงขึ้น โดยอาจมีการสัมผัสหรือโยกตัววนเวียนอยู่ไม่ห่างคู่เต้นของเธอ  มือของฝ่ายชายสามารถเลื่อนขึ้นจากสะโพกขึ้นไปถึงส่วนที่อยู่ต่ำกว่าเอว ซึ่งเป็นจุดที่อยู่สูงที่สุดทางด้านหลังของเธอ วิธีนี้จะไม่มีปัญหาอะไรหากฝ่ายชายเคารพคู่เต้น และทางผู้หญิงเองก็จะรู้สึกสบายๆ กับการเต้นแบบนี้ หากคุณตั้งใจจะมาจัดหนักแล้วล่ะก็ ฝ่ายหญิงเองสามารถย่อต่ำยิ่งขึ้นไปอีก จนกระทั่งมือของเธอเกือบจะสัมผัส หรือสัมผัสกับพื้น และสะโพกยกสูงขึ้น บางครั้งกลุ่มคนก็เริ่มการเต้นสีกันเองวนเป็นห่วงโซ่ โดยปกติ คุณจะเห็นทั้งชายหญิงเต้นสลับกันไป หรือบางทีก็มีแต่กลุ่มผู้หญิง บางครั้ง สาวๆ สองคน อาจจะประกบผู้ชายเป็น "แซนด์วิช" และคนอื่นๆ ก็จะตามมาประกบติด อย่าลังเลที่จะทำสิ่งที่คุณทำแล้วรู้สึกดี  การเต้นสีกันเป็นกลุ่มจะสนุกยิ่งขึ้นกว่าการเต้นกับคู่เต้นเพียงคนเดียว แต่มันจำเป็นจะต้องมีการเต้นที่สอดประสานกันมากขึ้น หากใครสักคนในกลุ่มย่อตัวลง คนอื่นๆ ก็ต้องเต้นตามกันไป
คอยฟังเพลงที่โดนใจ. หาคู่เต้น. เริ่มโดยเข้าหาให้ถูกที่. ขยับสะโพกเป็นวงกลมทางเดียวกัน. ผู้ชายควรเอามือวางที่สะโพกของผู้หญิง. ลงต่ำ. เต้นสีเป็นกลุ่ม.
https://www.wikihow.com/Grind https://www.wikihow.com/Grind
Approaching Your Partner Grinding